Mürkroheline

Mürkroheline on värvinimetus, mis eesti keeles kirjeldab eredat ja teravat rohelist värvitooni, eelkõige tumedamat, sinaka varjundiga rohelist värvust, sarnast smaragd-, vaserooste-, malahhiit- või mererohelisele. Sõna on tõlkelaen saksa keelest. Värvinimetust kasutatakse moe kontekstis – 2018. aastal oli mürkroheline hooaja trenditooniks – ja samuti lõngade, tekstiilide, riidevärvide, kunstitarvete jm kirjeldamiseks. Värvinimetus oli olemas 1930. aastate moesõnavaras. Saksa keeles on värvinimetust giftgrün seostatud mürgiste roheliste värvidega, nagu vase- ja arseeniühendil põhinevate Scheele rohelisega ja Schweinfurdi rohelisega. Need värvid olid toonilt erinevad – Scheele roheline on hele kollaka varjundiga roheline, Schweinfurdi roheline terav, sõltuvalt peenusastmest umbes rohurohelise kuni heleda sinakasrohelise värvusega värv. Mürgine värv on ka kroomkollasest (pliikromaat) ja mõnest sinisest pigmendist segatud kroomroheline. Teine versioon värvinimetuse päritolu kohta saksa keeles on seos ebaterve jumega - esmakordselt kasutab sõna saksa keeles 1588. aastal teoloog ja jutlustaja Siegmund Suevus, kirjeldades tardunud, halliks värvunud, mürkrohelist, kahvatukollast ja mullakarva keha: "Der gantze leib erstarret, sich greulich entferbet, gifftgrüne, bleichgelb, und erdfarbig wird" ("Spiegel der menschlichen Seele"). 16. sajandi tekst ei saa seostuda 19. sajandil leiutatud värvidega, vaid pigem haiglase jume kirjeldusega (ka eesti keeles on olemas väljend "näost roheline", hilisantiigi kreekakeelsetes tekstides kirjeldas sõna χλωρός khlōros hallikaskollast, surnukeha kahvatut värvust). Ka on lohemadusid ja muid koledaid olendeid vanemas kunstis sageli kujutatud rohelise värvusega. Saksa keeles seostub mürkroheline (giftgrün) terava, peaaegu fluorestseeruvalt ereda tehisliku kollaka rohelise värvusega      . Pantone värvikaardi toon 16-6444 Poison Green on jaheda tooniga keskmise tumedusega särav roheline värvus     , mis sarnaneb Schweinfurdi rohelise värvusega. Pennonia kalligraafiatintide seeria toon Poison Green on ligikaudu tume roheka varjundiga türkiis- või pardisinine      . Värvitootja Zoffany sisekujundustoon Poison on tume külm roheline      . Veebivärv Poison Green on väikeste variatsioonidega kollakasroheline             . Püha Jüri. 14. sajandi keskpaiga ikoon Novgorodist. Bernt Notke Püha Jüri skulptuur Stockholmi Storkyrkas Georg Friedrich Kersting. Tikkija. 1812 (Scheele rohelisega värvitud tapeet) Putukamürgi Paris Green ümbris on külma tooniga rohelist värvi Vincent van Goghi autoportree puhta Schweinfurdi rohelisega maalitud taustaga https://www.eki.ee/dict/ekss/index.cgi?Q=m%C3%BCrkroheline&F=M https://sonaveeb.ee/search/unif/dlall/dsall/m%C3%BCrkroheline/1[alaline kõdulink] "Millise energiaga naistel sobib kõige enam mürkrohelist värvi kanda? - Buduaar. Ilu ja mood. 18. detsember 2018". Originaali arhiivikoopia seisuga 30. jaanuar 2022. Vaadatud 30. jaanuaril 2022. https://www.liann.ee/mod_shop_918c664336dd5deb4242e350cd718e34_Sissy10-335-mrkroheline_est http://www.lipilapi.ee/et/a/mooblisamet-amor-murkroheline "Arhiivikoopia". Originaali arhiivikoopia seisuga 30. jaanuar 2022. Vaadatud 30. jaanuaril 2022.{{netiviide}}: CS1 hooldus: arhiivikoopia kasutusel pealkirjana (link) https://aikihandycraft.ee/home/80-kangavaervriidevaerv-muerkroheline.html "Arhiivikoopia". Originaali arhiivikoopia seisuga 30. jaanuar 2022. Vaadatud 30. jaanuaril 2022.{{netiviide}}: CS1 hooldus: arhiivikoopia kasutusel pealkirjana (link) Suusaspordi hooajal. - Postimees (1886-1944), 22. detsember 1935 Uus Sõna, 17 august 1935 Was Giftgrün mit ungesunden Farben zu tun hat. - FARBIMPULSE. Das Onlinemagazin für Farbe in Wissenschaft und Praxis Leidenschaft für »giftgrün« führte zu grausigen Todesfällen. Arsen, Blei und Quecksilber früher gängige Zusätze in Farben, Medikamenten und Lebensmitteln. - Traunsteiner Tageblatt, 2018, Nr 11. 17.03.2018 χλωρός , ά, όν. - H. G. Liddell, R. Scott. A Greek-English Lexicon. - www.perseus.tufts.edu 21 deutsche Farben – schöne Farben auf Deutsch – besondere deutsche Wörter /02. - deutschlernerblog.de Artikel nach Farben - nähkaufhaus.de "Satin Stoff Farbe Gift-Grün. - StoffKontor". Originaali arhiivikoopia seisuga 30. jaanuar 2022. Vaadatud 30. jaanuaril 2022. Pennonia Méregzöld Poison Green https://www.fabricsandpapers.com/zoffany-paint-poison http://colrd.com/color/0xff66cc1a/?download=css http://hex.wikimix.info/en/color-45f12c https://hexcolor16.com/40fd14